সিরাজ উদ্দিন মিয়া

সিরাজ উদ্দিন মিয়া (জন্ম: ১৯৫৫), যিনি ‍সিরাজ উদ্দিন সাথী নামে সমধিক পরিচিত, একজন বাংলাদেশী লেখক ও বাংলাদেশ সিভিল সার্ভিসের অবসরপ্রাপ্ত কর্মকর্তা। তিনি বাংলাদেশের অন্তর্বর্তীকালীন সরকারের প্রধান উপদেষ্টার মুখ্য সচিব হিসেবে দায়িত্ব পালন করেছেন। পাশাপাশি অতিরিক্ত দায়িত্ব হিসেবে মন্ত্রিপরিষদ সচিব হিসেবেও দায়িত্ব পালন করেছেন।

 প্রাথমিক জীবন ও শিক্ষা 
সিরাজ ১৯৫৫ সালে নরসিংদী জেলার পলাশ উপজেলায় জন্মগ্রহণ করেন। চট্টগ্রাম বিশ্ববিদ্যালয় থেকে তিনি অর্থনীতিতে বিএ (অনার্স) ও এমএ এবং এলএলবি ডিগ্রি লাভ করেন। তিনি চট্টগ্রাম বিশ্ববিদ্যালয়ের অর্থনীতি বিভাগের অধ্যাপক ও শান্তিতে নোবেল পুরস্কার বিজয়ী অর্থনীতিবিদ মুহাম্মদ ইউনূসের সরাসরি ছাত্র ছিলেন। পরবর্তীকালে তিনি যুক্তরাজ্যের ওয়েলস বিশ্ববিদ্যালয় থেকে এমএসসি ডিগ্রি অর্জন করেন।

 কর্মজীবন 
সিরাজ উদ্দিন মিয়া ১৯৮২ ব্যাচের বিসিএস প্রশাসন ক্যাডারের কর্মকর্তা। তিনি ২০০৯ সালে যুগ্ম সচিব থাকাকালীন ওএসডি হন এবং ২০১৬ সালে অবসরে যান। অবসরের ৮ বছর পর ২০২৪ সালের অক্টোবর মাসে তিনি মুহাম্মদ ইউনূসের নেতৃত্বাধীন বাংলাদেশের অন্তর্বর্তীকালীন সরকারের প্রধান উপদেষ্টার মুখ্য সচিব হিসেবে নিয়োগ লাভ করেন এবং ২০২৬ সালের ১৭ ফেব্রুয়ারি পর্যন্ত দায়িত্ব পালন করেন।। এছাড়া ২০২৬ সালের ১৪ থেকে ১৬ ফেব্রুয়ারি পর্যন্ত তিনি অতিরিক্ত দায়িত্ব হিসেবে মন্ত্রিপরিষদ সচিব হিসেবেও দায়িত্ব পালন করেন।

 প্রকাশিত গ্রন্থ 
তিনি আমলাতন্ত্র, মুক্তিযুদ্ধ, সমাজ বিবর্তন, ধর্ম চিন্তা, অর্থনীতি প্রভৃতি বিষয়ে ৩০টির বেশি বই রচনা করেছেন। তার লেখা সংবলিত প্রথম প্রকাশিত গ্রন্থ বেলতৈল গ্রামের জরিমন ও অন্যান্য বাংলাদেশের বর্তমান অন্তর্বর্তীকালীন সরকারের প্রধান উপদেষ্টা মুহাম্মদ ইউনূস সম্পাদনা করেছিলেন। বইটি ১৯৮১ সালে গ্রামীণ ব্যাংক কর্তৃক প্রকাশিত হয়। তার রচিত অন্যান্য বইয়ের মধ্যে রয়েছে:

 মুক্তিযুদ্ধে নরসিংদী: কিছু স্মৃতি কিছু কথা (২০০৯)
 পবিত্র মক্কা নগরীর ইতিকথা (২০১১)
 মানুষের পৃথিবী: আদিম মানুষের কথা (২০১১)
 দ্য হোলি সিটি মক্কা (২০১২)
 দাস প্রথা (২০১৩)
 দাস বিদ্রোহের কথা (২০১৩)
 বাংলার সাহসী মানুষের কথা (২০১৩)
 কোরআনের কথা ও কাহিনী (২০১৪)
 সক্রেটিস (২০১৫)
 শীতলক্ষ্যার লাশ (২০১৫)
 ইউরোপ ও আমেরিকায় (২০১৫)
 পেশোয়ার থেকে কন্যাকুমারী (২০১৫)
 গ্রামীণ ব্যাংক: দ্য স্ট্রাগল অব ড. মুহাম্মদ ইউনূস (২০১৬)
 বাংলাদেশের আমলাতন্ত্র: রাজনীতিকীকরণ ও দলীয়করণের আবর্তে (২০১৭)
 আমলাতন্ত্রের অন্দর মহলে বত্রিশ বছর (২০১৮)
 রোহিঙ্গাদের বিষাদ-সিন্ধু (২০১৯)
 ভাই গিরিশচন্দ্র সেন (২০২০)
 বাংলাদেশের অর্থনীতির কালো জগৎ (২০২০)
 কিশোর বিদ্রোহ ২০১৮: উই ওয়ান্ট জাস্টিস (২০২০)
 করোনাকালের দিবা-রাত্রি (২০২১)
 দ্য গ্র্যান্ড ডিজাইন (২০২১, অনুবাদ)
 বাংলাদেশে মিলিটারি ক্যু (২০২১, অনুবাদ)
 পলাশ শিমুলের জীবন আমার (২০২২)
 আমলাপুরাণ (২০২৪)
 পবিত্র নগরীর লড়াই: রক্তে ভেজা জেরুজালেম (২০২৪)
 ফ্যাসিবাদ: অতীত ও বর্তমান ভারত বাংলাদেশ প্রেক্ষাপট (২০২৪)
 বাংলাদেশে বামপন্থি রাজনীতি: মওলানা ভাসানী ও বেহাত বিপ্লব (২০২৪)

 তথ্যসূত্র 

বিষয়শ্রেণী:বাঙালি লেখক
বিষয়শ্রেণী:১৯৫৫-এ জন্ম
বিষয়শ্রেণী:বাংলাদেশের লেখক
বিষয়শ্রেণী:বাংলা ভাষার লেখক
বিষয়শ্রেণী:বাংলাদেশের অনুবাদক
বিষয়শ্রেণী:নরসিংদী জেলার ব্যক্তি
বিষয়শ্রেণী:প্রধানমন্ত্রীর মুখ্য সচিব
বিষয়শ্রেণী:বাংলাদেশের মন্ত্রিপরিষদ সচিব
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী